ກໍາລັງຊີເຣຍ ທໍາການໂຈມຕີ ເມືອງ Homs ຢ່າງໜັກ (ເບິ່ງສະໄລດ໌)
ບັນດານັກເຄື່ອນໄຫວ ດ້ານສິດທິມະນຸດຊີເຣຍ ກ່າວວ່າ ກໍາລັງລັດຖະບານ ທໍາການໂຈມຕີຢ່າງໜັກ ໃສ່ເມືອງ Homs.
ບັນດານັກເຄື່ອນໄຫວດ້ານສິດທິມະນຸດຊີເຣຍກ່າວວ່າ ກໍາລັງຂອງລັດຖະບານໄດ້ບຸກໂຈມ ຕີເມືອງ Homs ຈຸດໃຈກາງຂອງການປະທ້ວງດ້ວຍການລະດົມຍິງປືນໃຫຍ່ໃສ່ຢ່າງໜັກ ນຶ່ງມື້ຫລັງຈາກຫົວໜ້າດ້ານສິດທິມະນຸດຂອງສະຫະປະຊາຊາດກ່າວວ່າ ຄວາມລົ້ມແຫລວ ຂອງສະພາຄວາມໝັ້ນຄົງບໍ່ທໍາການເຄື່ອນໄຫວໃດໆນັ້ນ ໄດ້ຊ່ອຍໃຫ້ເຮັດ ໃຫ້ລັດຖະບານ ຂອງປະທານາທິບໍດີ Bashar al-Assad ແຂງແຮງ ຂຶ້ນ ໃນຄໍາປາໄສຕໍ່ສະມັດຊາໃຫຍ່ສະຫະປະຊາຊາດໃນວັນຈັນວານນີ້ ຂ້າຫລວງໃຫຍ່ດ້ານ ສິດທິມະນຸດສະຫະປະຊາຊາດ ທ່ານນາງ Navi Pillay ກ່າວວ່າ ລະດັບຂອງການລະ ເມີດສິດທິມະນຸດ ໂດຍພວກກໍາລັງທີ່ນິຍົມທ່ານ Assad ສະແດງໃຫ້ເຫັນວ່າ ການກໍ່ ອາຊະຍາກໍາຕ້ານມະນຸດຊາດ ໄດ້ເກີດຂຶ້ນນັບແຕ່ເດືອນມີນາແລ້ວນີ້ເປັນຕົ້ນມາ ແລະ ກໍາລັງດໍາເນີນສືບຕໍ່ໄປ ໄດ້ມີລາຍງານວ່າ ປະຊາຊົນຫລາຍຮ້ອຍຄົນໄດ້ເສຍຊີວິດໃນເມືອງ Homs ນັບແຕ່ ລັດຖະບານໄດ້ເລີ້ມຍິງປືນໃຫຍ່ໂຈມຕີໃສ່ເຂດຕ່າງໆທີ່ຢູ່ພາຍໃຕ້ຄວາມຄຸ້ມຄອງຂອງ ພວກກະບົດນັ້ນ ເອກອັກຄະລັດຖະທູດຊີເຣຍປະຈໍາສະຫະປະຊາຊາດ ທ່ານ Bashar Ja’afari ບໍ່ຍອມ ຮັບເອົາຄໍາກ່າວຫາຂອງທ່ານນາງ Pillay ນັ້ນ ແລະເນ້ນເຖິງສິດທິຂອງປະເທດຂອງ ທ່ານໃນການປ້ອງກັນພົນລະເມືອງ ຂອງຕົນ ແລະທໍາການປາບປາມພວກກໍ່ການຮ້າຍ ນັ້ນ ນອກນັ້ນທ່ານຍັງກ່າວຫາພວກປະເທດສະມາຊິກສະຫະປະຊາຊາດເຊ່ນກັນວ່າ ໃຫ້ການສະໜັບສະໜຸນເຄືອຂ່າຍ al-Qaida ແລະສົ່ງພວກກໍ່ການຮ້າຍເຂົ້າໄປຍັງຊີ ເຣຍນັ້ນ ບັນດາເຈົ້າໜ້າທີ່ຊີເຣຍໄດ້ຖິ້ມໂທດໃສ່ພວກກໍ່ການຮ້າຍປະກອບອາວຸດກ່ຽວກັບການ ລຸກຮືຂຶ້ນຕໍ່ຕ້ານທ່ານ Assad ມາເປັນເວລາ 11 ເດືອນແລ້ວນັ້ນ ເອກອັກຄະລັດຖະທູດຈີນປະຈໍາຊີເຣຍ ໄດ້ພົບປະກັນກັບທ່ານ Nabil Elaraby ເລ ຂາທິການໃຫຍ່ສັນນິບາດອາຣັບໃນມື້ວັນຈັນວານນີ້ ໃນອັນທີ່ກະຊວງການຕ່າງປະເທດ ຈີນເອີ້ນວ່າ ການໂອ້ລົມສົນທະນາແບບກົງໄປກົງມາແລະເປັນປະໂຫຍດກ່ຽວກັບສະຖາ ນະການໃນຊີເຣຍນັ້ນ ທ່ານ Li Huaxin ກ່າວຕໍ່ບັນດານັກຂ່າວທີ່ກຸງໄຄໂຣວ່າ ຈີນຈະຮຽກຮ້ອງໃຫ້ທຸກພັກ ຝ່າຍຍຸດຕິການກໍ່ຄວາມຮຸນແຮງນີ້ໃນທັນທີ